Læs det fulde svar... Med APCOA FLOW konto: Inden du kører ind i parkeringsanlægget, skal du downloade appen APCOA FLOW og oprette en konto. Sørg for at den bil, du kører, i er markeret som aktiv i appen; det kan du tjekke ved at åbne appen og trykke på de tre streger i venstre hjørne, herefter klikke på 'Køretøjer' og sikre dig, at bilen har et grønt flueben og står under 'Aktive'. Når du efterfølgende kører ind i et parkeringsanlæg med ANPR, vil en meddelelse om at parkeringen er startet komme op på din telefon. Når du kører ud igen, får du en meddelelse om, at parkeringen er afsluttet. Betalingen foregår altså helt automatisk, og du skal ikke foretage dig noget i forbindelse med din parkering.
Uden APCOA FLOW konto: Ved ankomst til Salling kører du ind, som du plejer og parkerer dit køretøj. Når du ønsker, at forlade Salling skal du - inden du forlader P-huset - betale ved betalingsautomaten, her vælger du knappen der hedder ”Tryk for parkering”. Efter du har valgt ”Tryk for parkering” vil du blive bedt om at finde din parkering ved at indtaste dit registreringsnummer (bilens nummerplade) og som en ekstra hjælp vil du ved indtastning kunne se nummerpladen. Herefter følger du blot informationen på skærmen. Når du har betalt, har du 30 minutter til at forlade P-huset.